Dodetal ná dam breek nou 58 | Netwerk24
Dodetal ná dam breek nou 58
28 Januarie 2019 07:09
Brasiliaanse reddingswerkers het Sondag deurnag gewerk op soek na honderde vermiste mense nadat 'n dam, wat slyk van 'n ysterertsmyn opgegaar het, Vrydag in die dorp van Brumadinho gebreek het ná hewige reënweer in die gebied.
Maandagoggend het die amptelike dodetal op 58 gestaan, terwyl minstens 300 mense nog vermis word.
Pedro Aihara, woordvoerder van die nooddienste, sê totdat die laaste lyk gevind is, sal die reddingswerkers werk asof daar nog oorlewendes is.
'n See van slyk het oor die omliggende gebiede gevloei nadat die dam gebreek het.
Die dam is in 1976 gebou en het volgens 'n plaaslike omgewingsbeskermingsagentskap 1 miljoen m³ slyk gehou.
Die oorsaak van die ramp is nog onbekend nie.
Intussen het brandbestryders Sondag gevra dat sowat 24 000 mense die dorp so gou moontlik moet verlaat uit vrees dat nog 'n dam ineen kan stort.
"Ons het 'n situasie wat 'n moontlike risiko inhou," het Pedro Aihara, 'n woordvoerder van die brandweer, gesê.
Die ontruimings is intussen gestaak, nadat dit later vasgestel is daar is nie meer 'n risiko nie. – Reuters